Տրինիտրաֆենոլ

Տրինիտրաֆենոլ, պիկրինաթթու, 2, 4, 6 - եռնիտրա - 1 - օքսիբենզոլ, արոմաստիկ նիտրամիացություն։ Դեղին, բյուրեղական պայթուցիկ նյութ է։ Հալ․ ջերմաստիճանը՝ 122-122,5 °C, մոտ 200 °C-ում քայքայվում է։ Վատ է լուծվում սառը ջրում, ծծմբածխածնում, լավ՝ եռացող ջրում, բենզոլում և այլ օրգ․ լուծիչներում։ Պայթում է դետոնացիայից, նաև մետաղների ու նրանց օքսիդների հետ շփվելիս և տաքացնելիս (մոտ 300 °C)։ Թույլ թթու է։ Աղերը՝ պիկրատները, դյուրավառ են և պայթուցիկ։ Տրինիտրաֆենոլի առաջին արհեստական օրգ․ ներկանյութն է, օգտագործվում է ներկանյութերի արտադրությունում, պայթուցիկ նյութ է։ 19-րդ դարի վերջերին և 20-րդ դարի սկզբներին կիրառվել է մելինիտ (Ռուսաստան, Ֆրանսիա), լիդդիր (Մեծ Բրիտանիա), շիմոզա (Ճապոնիա) անվանումներով։

Ծանոթագրություններ 

Ֆենոլներ
Արոմատիկ միացություններ
Պայթուցիկ նյութեր